No, Iglesias, la Constitució de 1978 no establí “el sistema del torn” | Josep Maria Quintana\n« Podemos o la força de les imatges per sobre el discurs\nEls reptes d’una complexa i difícil investidura »\nNo, Iglesias, la Constitució de 1978 no establí “el sistema del torn”\n“El resultado de las elecciones del 20-D puso fin al sistema del turno en España. Se abrió así la posibilidad histórica de que en nuestro país haya un Gobierno que no esté dominado en exclusiva por las viejas maquinarias partidistas que se han repartido el poder durante las últimas décadas.” Aquesta era la primera i gran afirmació amb què Pablo Iglesias encetava l’article que va publicar diumenge passat a les pàgines d’El País. Una opinió que –ho diré ja d’entrada- és radicalment falsa.\nLlicenciat en Dret i doctor en Ciència Política per la Universitat Complutense de Madrid, de la qual n’és professor, Pablo Iglesias va néixer l’octubre de 1978, dos mesos abans que els espanyols majors de 18 anys donéssim un vot positiu en referèndum a una Constitució que, com tots sabem, s’ha mantingut vigent amb molt poques reformes. Comprenc, per l’edat –Iglesias té 37 anys-, que no mitifiqui una llei que tampoc mitifiquem molts dels qui la vam votar, però que, a diferència d’ell, sabem –perquè vam viure l’època- què va significar per a un país com el nostre que sortia de la fèrria i llarga dictadura del general Franco.\nQue Iglesias estimi (o valori) menys que nosaltres, que som més vells, la Constitució espanyola de 1978 ho puc entendre, i fins i tot em sembla molt bé que vulgui trencar amb la mitificació que, del text constitucional, en fan els dirigents del PP, oblidant que l’única manera viable de mantenir les coses que estimem és adaptant-les a les necessitats del present; ara bé, no puc admetre que un home amb els estudis i la formació política i constitucional d’Iglesias afirmi el que assevera al text transcrit.\nA més, Iglesias ho sap, d’aquí que sigui encara més greu una afirmació com la seva que no pretén, sinó, desacreditar injustament els partits democràtics que, amb tots els vicis i les virtuts que vulguem, han estat protagonistes de la política espanyola durant els darrers 37 anys. I també un marc constitucional que, fruit del consens entre forces polítiques molt diverses (des del Partit Comunista a Aliança Popular, passant pels nacionalistes catalans i bascs –encara que aquests darrers es van abstenir-), fundà un sistema polític homologable amb els principals sistemes democràtics europeus. Un sistema que no té res en comú amb la Constitució de 1876 que, elaborada per Cánovas del Castillo, propicià la Restauració borbònica en la persona d’Alfons XII.\nÉs cert que, al llarg d’aquests darrers anys, a Espanya han governat tan sols tres partits polítics: UCD, PSOE i PP, i que tots ho han fet en solitari (tinguessin o no majoria absoluta d’escons) a pesar d’haver regit sempre un sistema electoral proporcional que, tot i les correccions que li fa la dita Llei d’Hont, no es pot comparar als sistemes de caire majoritari, que, com sabem, afavoreixen sempre aquell tipus de govern. Però això no justifica, ni de prop, l’afirmació d’Iglesias.\nÉs cert que els resultats del 20-D han format un parlament més plural i divers que mai. Però això no vol dir que aquests hagin acabat amb un sistema de turno, perquè aquest sistema mai no ha existit. El sistema de turno pacífico –com el denominen pròpiament els historiadors- és el derivat del mecanisme constitucional de 1876 a causa dels usos que Cánovas i Sagasta van fer arrelar a la democràcia de la Restauració.\nCánovas, en efecte, era conscient que Espanya havia viscut al llarg del segle XIX en un sistema polític on només les revoltes militars decidien el canvi de constitució, que els colpistes imposaven –era el famós trágala– als seus adversaris. A més, després de fracassades la revolució de 1868, l’experiència monàrquica del rei importat d’Itàlia pel general Prim i la republicana de 1873, Cánovas estava convençut que el poble espanyol era incapaç de viure en un sistema democràtic real. Tanmateix, ell admirava el règim britànic, que considerava com l’únic mecanisme eficaç per a una monarquia parlamentària estable. Però atès que desconfiava radicalment de la societat espanyola, propicià la creació de dos partits artificials que, per mitjà d’una sèrie de pactes hipòcrites, es tornarien en el poder. Aquests pactes, recolzats en la manipulació electoral, constituïren el turno pacífico que dominà la vida política i la història dels governs entre 1876 i 1923.\nCánovas no podia fabricar els dos partits, però va ser prou hàbil per convèncer Práxedes Mateo Sagasta, que constituí l’Agrupación Liberal Fusionista, que venia a ser l’hereva dels antics progressistes, mentre ell constituïa el Partido Liberal-Conservador, que descendia dels unionistes liberals i dels moderats.\nÉs cert que Cánovas lluità sempre contra els liberals fusionistes com a cap dels conservadors, però, encara que odiava el programa dels seus adversaris, sempre va estar disposat a recórrer a les prerrogatives de la Corona per facilitar una “situació liberal” quan els conservadors es trobaven políticament esgotats, o quan els interessos vitals de la monarquia exigien una orientació més liberal de la política. En això radicava el sistema del turno.\nEns trobem, doncs, amb una monarquia liberal on cap partit podia esperar que l’opinió pública li donés el poder polític mitjançant un triomf electoral, perquè era la prerrogativa règia del nomenament i destitució dels caps de govern que s’utilitzava (en col·laboració amb la influència electoral del ministre de la Governació i dels governadors civils) per “fabricar” unes Corts adequades al nou govern. I això perquè Cánovas (a diferència dels militars colpistes) creia que no s’havia de permetre que cap partit monopolitzés el favor de la Corona. Però haurem de convenir que el sistema constitucional creat era, de fet, una oligarquia, no una democràcia. Un sistema on els oligarques havien de tornar-se en els càrrecs per donar a la nació política la il·lusió que s’autogovernava. La artificialitat, doncs, no residia en la creació dels partits, sinó en l’estrident manipulació de les crisis ministerials per mitjà de les quals s’accionava el mecanisme del torn.\nA diferència del sistema de la Restauració de 1876, en el marc constitucional de 1978 no s’han manipulat les eleccions, ni el rei ha tingut cap prerrogativa a l’hora de formar o cessar els governs, ja que aquests sempre s’han constituït després d’unes eleccions la puresa democràtica de les quals ningú no ha qüestionat. Si Felipe González va assolir el poder l’any 1982 va ser després d’obtenir una inqüestionable majoria absoluta. Si José Maria Aznar l’obtingué el 2000, va ser perquè havia dut a terme una notable acció de govern després de quatre anys de govern amb minoria. I si Rajoy va perdre les eleccions de 2004 davant un poc conegut José Luis Rodríguez Zapatero, no va ser perquè els governadors civils de l’època manipulessin l’electorat, sinó perquè els ciutadans s’adonaren que, des del govern, Aznar i el seu ministre de l’Interior, Acebes, els havien mentit i intentat manipular barroerament després l’atemptat del Metro de Madrid.\nRes a dir, doncs, si volem canviar aspectes clau de la Constitució de 1978. Sóc el primer a defensar-ho, però no puc acceptar que Iglesias manipuli la història. La Constitució de 1978 no va establir un sistema de torn per accedir al poder. La nostra és i ha estat una constitució netament democràtica.\nThis entry was posted on 31 gener 2016 at 12:35 and is filed under Bloc de notes.\tYou can follow any responses to this entry through the RSS 2.0 feed. Both comments and pings are currently closed.


Edicions Documenta Balear - Els editors tancaran l’Espai Mallorca si el Consell no paga ‘ja’\n14/03/2012 Diari de Balears Francesca Marí\nEls editors tancaran l’Espai Mallorca si el Consell no paga ‘ja’\nUn mes després d'haver arribat a un principi d'acord entre administracions i Gremi d'Editors, la continuïtat de l'Espai Mallorca torna a posar-se en qüestió. És un altre capítol d'aquesta saga d'ajustaments econòmics, denúncies i endarreriments en els pagaments. Demà dijous, el Gremi d'Editors -gestors del centre- es veurà les cares amb les quatre treballadores de l'Espai Mallorca al Jutjat Social número 5 de Barcelona. El motiu és la demanda que interposaren les empleades contra els editors per incompliment de contracte, ja que varen estar fins a cinc mesos sense cobrar les nòmines.\nActualment, els en deuen tres i l'extraordinària de Nadal. El president dels editors, Miquel Ferrer, té clar que, si el Consell de Mallorca no fa efectiu el pagament dels 86.000 euros que té pendents, les treballadores guanyaran el judici, cosa que suposarà "la pertinent indeminització". "Si el Consell no paga el deute o es retira la demanda, ens veurem obligats a tancar l'Espai Mallorca", assegurava Ferrer amb desgana, a banda de reconèixer que la continuïtat del centre de Barcelona "penja d'un fil", perquè "no podrem fer front a les indemnitzacions de les quatre treballadores i, a més, tenir doblers per contractar personal nou", afegia.\nDavant aquesta greu situació, Ferrer ja ha donat ordres perquè les treballores de l'Espai comencin a embalar-ne el material a fi de poder-ho retornar als proveïdors. "En cas que s'arribàs a un acord favorable, ja desfaríem els paquets", explicava enutjat pel fet que el Consell de Mallorca encara no hagi pagat la subvenció que atorgà el 2011. "Tot són bones paraules, però no hi ha fets. És el mateix de sempre: diuen que volen la continuïtat de l'Espai Mallorca, però no fan res per evitar-ne el tancament", es lamentava.\nPer part seva, el secretari general tècnic de Cultura, Miquel Barceló, confirmà ahir el Consell de Mallorca no farà efectiu el pagament dels doblers pendents abans de dijous, per la qual cosa dóna per entès que el Gremi perdrà el judici davant les treballadores. "Feim molts d'esforços perquè puguin cobrar d'aquí a una setmana o dues, però el Consell ha d'abonar molts altres deutes pendents amb altres associacions i s'han de fixar prioritats", precisà. Mentrestant, les despeses del centre del carrer del Carme van en augment.


Melania i Ivanka Trump, en el punt de mira després de sortir del poder - PressReader\nMelania i Ivanka Trump, en el punt de mira després de sortir del poder\nMelania i Ivanka, dona i filla del president Trump, i la incertesa de tornar a casa\n2020-11-24 - FRANCESC PEIRÓN\nLa ciutat de Nova York ha deixat més que patent aquests dies que la família Trump no és benvinguda a la seva antiga casa.\nHo han expressat a les urnes, on els han rebutjat dues vegades de manera aclaparadora, i als carrers de la Gran Poma. Quan el 7 de novembre es va declarar la victòria de Joe Biden, la celebració espontània que va sorgir de seguida va evidenciar que els Trump són l’enemic.\nMolts demanaven a crits la presó per a Donald Trump. De Javanka –com es coneix Ivanka Trump, la filla preferida del president, i el seu marit, Jared Kushner–, els deien de tot per traïdors, ja que al principi del mandat se’ls considerava moderats davant les posicions del pare, gendre i president.\nLa qüestió pel que fa al que els despara el destí emergeix com a tema de discussió als mitjans. Tornaran o no tornaran?\nEl president Trump continua caçant conspiracions per negar la certesa de la derrota.\nEmparat amb els seus més de 73 milions de vots, en el seu cercle s’assegura que s’ha mostrat disposat a intentar recuperar la Casa Blanca el 2024 (són dos mandats, però poden no ser consecutius).\nEn el seu cas, amb aquests possibles vincles a Washington, i després d’empadronar-se a Palm Beach (Florida) en una remarcable insolència al seu bressol novaiorquès, els experts aposten que es domiciliarà a la seva mansió de Mar-a-Lago, que alguns ja designen com Mar-a-Loco. Allà l’envoltarà una cort d’aduladors.\nPoca gent o ningú el veu altre cop a la seva torre de la Cinquena Avinguda de Manhattan. Ni ell perdona el sonor rebuig a la seva presidència ni els ciutadans s’obliden que ha classificat Nova York com a “ciutat anarquista”.\nPosats a fer-se preguntes, els crítics afirmen que Melania Trump compta els minuts per demanar-li el divorci. Hi ha una literatura, potser més basada en l’ansietat dels detractors que en les evidències, que la primera dama està farta del seu marit, de les seves infidelitats i mentides.\nA les suposades insolències per negar-se a agafar-li la mà, Melania Trump ha respost aquest final de campanya amb una participació activa. Ha estat una de les cheerleaders més actives difonent el mateix tipus de mentides que el seu marit. Segons The Washington Post, dues persones del seu entorn íntim van subratllar que Melania Trump no ha mostrat cap senyal que hagi de deixar el seu marit, almenys no pas pròximament.\n“No crec que el deixi; ella és còmplice en les seves maquinacions i manté les seves idees com a pròpies”, va declarar al Post l’exadvocat de Trump, Michael Cohen. “Aquests dos es mereixen l’un a l’altre”, va destacar.\nL’entorn nega el divorci de Melania, i Ivanka i el seu marit encaren el menyspreu de la Gran Poma\nSi Melania s’instal·la a Mar-aLago, això tanca les portes a Ivanka i Jared. La filla manté una ala en aquesta mansió, però la relació amb la tercera dona del seu pare és més que freda.\nAixí doncs, s’especula que aquest matrimoni passarà més temps a Nova Jersey, lloc de residència dels Kushner, davant el presumpte menyspreu que ha crescut a Nova York des que se’n van anar de l’Upper East Side.\n“Jared i Ivanka estan a punt per tornar a l’escena social de Manhattan, que ja no els dona la benvinguda”, titula la CNN.\nHi ha indicis del que els espera. El Lincoln Project, grup de republicans anti-Trump, va penjar anuncis lluminosos a Times Square a l’octubre en què es veia la parella somrient amb les xifres de difunts pel virus i imatges de bosses de cadàvers.\nI Vanity Fair va publicar fa una setmana un article de Lysandra Ohrstrom, amiga d’adolescència d’Ivanka. Inclou perles com aquesta sobre la seva relació: “Per què dius que llegeixi llibres sobre fotuts pobres?, em va preguntar un cop, i vaig veure com feia volar la seva cuidada imatge de privilegiada refinada per abraçar el seu pare”. A les xarxes es difonen missatges en què es veu una Ivanka que va a l’òpera o passeja pel carrer i la gent la menysprea. N’hi ha que parlen de la justícia poètica que la Gran Poma serà la seva presó.\nMANDEL NGAN / AFP El trasllat . Ivanka, Jared Kushner i els fills estudien passar més temps a Nova Jersey, perquè la freda relació de la filla amb Melania (a sota rebent l’arbre de Nadal de la Casa Blanca) l’allunya de la mansió de Florida


Serveis - Posicionament web\nInici > Serveis > Posicionament web\nPromocionem i posicionem el teu projecte online. Som experts SEO i amb gestió de xarxes socials. Si no surts dels primers als cercadors no existeixes!\nPortem control dels continguts i les tendències dels sectors dels nostres clients SEO.\nGestionem campanyes tant a Google Adwords com a Bing de forma transparent, amb accés permanent a les eines de control de la campanya.\nGenerem continguts originals i si cal, els validem científicament.\nLes noves formes de publicitat online ofereixen una sèrie davantatges respecte de la publicitat tradicional. Amb un pressupost reduït es pot aconseguir un impacte important, que al mateix temps és molt controlable.


El lleure també va a la vaga aquest 9J! Envia'ns els teus motius per participar-hi!\nEl lleure també va a la vaga aquest 9J! Envia’ns els teus motius per participar-hi!\nEl sector del lleure està convocat també a la vaga educativa d'aquest 9 de juny. Per la internalització, la fixesa de tota la plantilla o la pujada salarial acord amb l'IPC,... Els motius són molts i volem saber els vostres.\nAquest 9 de juny els sindicats d’Educació convoquen a una nova vaga educativa per la defensa de l’educació pública, en contra de les retallades i pels drets de tot el personal educatiu, docent i no docent. Serà la setena jornada de vaga definides sota el lema "No són cinc dies de vacances, són deu anys de retallades".\n🔴 Comunicat unitari dels sindicats d'Educació que convoquen a la #VagaEducativa d'aquest 9 de juny.\n👉 https://t.co/O8OTo9e2k6 pic.twitter.com/cbo9zzzatH\n— EsquerraDiari.cat (@EsquerraDiari) June 3, 2022\nEls i les docents que han posat el departament d’Ensenyament en escac en nombroses ocasions, tornaran a omplir els carrers de Barcelona exigint la dimissió del conseller Cambray.\nLa potencialitat de les primeres vagues va ser degut en una bona part a les desenes d’assemblees organitzades en molts centres els dies previs i durant la mateixa vaga. Per a la jornada d’aquest dijous, és necessari que aquestes s’enforteixin i estenguin. I sobretot, és important que pugui ampliar-se amb sectors que també formen part de la comunitat educativa, fent d’aquesta jornada una gran vaga històrica que pugui torçar-li el braç al govern i les seves imposicions.\nÉs el cas, per exemple, del sector del lleure, el qual també està convocat per a aquest 9 de juny per denunciar les condicions de precarietat en les que s’hi treballa, amb contractes encara d’obra i servei; congelació salarial i un conveni caducat des del 2016; contractes per jornades de 3 hores al dia i, fins i tot, de 45 minuts al dia, una altíssima rotació del monitoratge corretorns, o el fet de que és posi el focus en aquest sector davant la imposició de l’anvanç escolar, per poder soportar el pes que aquest canvi suposa per a les famílies, entre moltes altres qüestions.\nDavant això, el sindicat CGT Lleure convoca una plantilla de 25.000 monitores i monitors en solidaritat amb els i les docents i també en defensa de l’educació pública. A més, el sector del lleure exigeix també la pujada salarial que vagi en context a la pujada de l’IPC, així com la fixesa de tota la plantilla, i l’internalització del servei.\nEl proper #9J el lleure de Barcelona també anem a la #VagaEducació!\nLes precàries de l'educació també som personal educatiu, i també #defensemlapública 💪🏼\nTens dubtes o vols més info? Contacta amb @CGTlleure 👉🏾 https://t.co/ywMBP6lf2U pic.twitter.com/6t9xkjK0kq\n— CGT Ensenyament 🚩🏴 (@CGTEnsenyament) June 2, 2022\nDes d’Esquerra Diari, per la nostra part, a més de fer un seguiment exhaustiu de la jornada de vaga i donar veu a tota la comunitat educativa i les seves demàndes, obrim també les nostres pàgines a totes les monitores i monitors que vulguin explicar la seva experiència laboral en el sector del lleure o els motius per els quals es sumen a la vaga, així com també a les i els docents, tot enviant els vostres testimonis, opinions, fotografies, vídeos, àudios o el que vulgueu a través de les nostres xarxes socials.\nPots escriure’ns a [email protected] o a les nostres xarxes de Twitter, Instagram o Facebook.\nJosep Gonzàlez Cambray\nMonitores i monitors del lleure


Queen. El millor tribut - Teatre Barcelona\nQueen. El millor tribut\nEl cantant MOMO protagonitza Queen. El millor tribut, un espectacle concert amb les millors cançons de la banda, en el 40º aniversari del seu primer àlbum.\n“MOMO té una qualitat descarada, no coneix la por i canta com el diable. A Freddie li hagués encantat”. Així definia Brian May a MOMO el protagonista d’aquest concert que versiona les millors cançons de QUEEN. Un homenatge que neix des del cor d’aquest increïble artista a una de les bandes de rock més representatives del segle XX.\nAquest any, coincidint amb el 40º aniversari del seu àlbum “JAZZ” i el seu emblemàtic DONT STOP ME KNOW, MOMO i la seva banda executaran amb el mestratge de sempre, un repertori amb les cançons més conegudes de l’emblemàtica banda britànica, tenint una especial consideració amb els temes d’aquest mític LP.\nEl grup és l’única banda de parla hispana triada per tocar a la XXIV Convenció de Fans de Queen. La seva impressionant veu farà vibrar tots els assistents als seus concerts.\nAvui he anat al Teatre Condal- Onyric al concert tribut de Queen que lidera Momo Cortés i la seva banda de quatre músics (baix, guitarra, bateria i teclat) i dos cantants del cor però que també canten alguna peça en solitari. Anava amb cert recel perquè quan ets entusiasta d’un grup com és el meu cas, la teva mirada crítica s’aguditza i especialment dels grups que homenatgen els Beatles que en més d’una ocasió a meitat del concert he abandonat. Però avui us puc assegurar que no ha estat el cas, perquè el que avui he viscut i sentit no tinc paraules per expressar-ho. El concert ha començat amb cançons del seu àlbum Jazz editat l’any 1978, algunes d’elles poc escoltades i que inclouen el tema “Mustapha” fet de paraules inventades imitant la fonètica persa, a més del seu famós “Don’t Stop Me Now” per seguir amb tots els temes més escoltats i famosos de Queen. Després de veure el que he vist, no m’estranya que Brian May digués “Momo té una qualitat descarada, no coneix la por i canta com el diable. A Freddie li hagues encantat”, perquè així és. I el més destacable és que no imita, sinó que té el seu propi estil que com una cosa màgica et transporta a Freddie. He vibrat, m’he emocionat amb més d’una cançó, i he viscut la festa pràcticament de peu els 140 minuts que ha durat el concert. Momo a més ens guardava una sorpresa ja que la seva germana Eva María Cortes, que actualment està representant La Família Addams, ha pujat a l’escenari per cantar una cançó en solitari i una altra al seu costat i per cert el dia 11 fa un concert al Club Onyric . Si us agrada Queen avui dimarts 29 teniu la darrera oportunitat de gaudir d’aquest espectacle d’una qualitat immensa.


Controlat un incendi forestal en Planes | ARA Multimèdia\nControlat un incendi forestal a l'Albufera de Gaianes\nImatge de l'incendi / Bombers\nEls Bombers han controlat l'incendi passades dues hores.\nAl voltant de les 15:58 d’aquest 6 d’abril, Emergències i Seguretat de la Comunitat Valenciana ha anunciat que s’ha declarat un incendi forestal en la zona de l'Albufera de Gaianes. A les 17:19, comunicava que el Consorci Provincial de Bombers d’Alacant tenia l’incendi controlat.\nL'incendi d'un matoll i coscolla a la zona de l'Albufera de Gaianes, que toca els termes municipals de Gaianes i de Planes, ha obligat a mobilitzar: una unitat de comandament, 2 autobombes i 2 unitats de Bombers Forestals.\nPel que fa als mitjans aeris, en un principi, s’han activat: un avió amfibi AT A-55 i un helicòpter A-2 amb una unitat helitransportadora dels Bombers Forestals. Pocs minuts després Emergències i Seguretat de la Comunitat Valenciana ha anunciat que l’helicòpter A-2 amb unitat helitransportadora dels Bombers Forestals ha sigut desmobilitzat.\nA les 17:19 el Consorci Provincial de Bombers d’Alacant donava per controlat l’incendi i retirava també l’avió amfibi AT A-55.


L'OAR Gràcia encadena la cinquena victòria seguida i ja és tercer classificat | Ràdio Sabadell\nL'OAR Gràcia encadena la cinquena victòria seguida i ja és tercer classificat\nBernat Correro, en el partit contra el Sant Martí Adrianenc | OAR Gràcia\n07.12.2021 17:02 Esports\nL'OAR Gràcia es troba en el millor moment de la temporada. Els homes de Cesc Borrell, després d'un inici dubitatiu on combinaven les victòries a casa amb les derrotes fora, han enfilat la directa. La contundent victòria contra el Sant Martí Adrianenc (40-31) aquest cap de setmana al Pavelló del Carrer Boccaccio ha col·locat l'equip en una espectacular tercera posició aprofitant l'ensopegada del Sant Cugat, empatats a 16 punts amb el Granollers, segon classificat. Tot això amb un joc vistós i atractiu que ha portat a l'equip a ser el màxim golejador de la categoria. Els graciencs voldran continuar amb la seva bona dinàmica aquest dissabte (20h) a la pista del Poblenou.\n"Ens agrada jugar a temptejos llargs, al contraatac. Crec que som els màxims golejadors de la categoria i estem còmodes així. A la que podem imposar el nostre ritme de joc, sentim que és més fàcil i podem acabar guanyant els partits"\nBernat Correro, capità de l'OAR\n🔊 ÀUDIO #HotelSuís | L'@oargracia, tercer classificat amb una mitjana superior als 35 gols per partit.\n🤾🏻♂ 🗣 "Som els màxims golejadors de la categoria, ens trobem còmodes corrent i amb un tempteig elevat", explica @BernatCorrero\n▶ https://t.co/VWbsMIZS2Z [48:10] pic.twitter.com/27BtDSCw5h\n— Ràdio Sabadell 94.6 (@RadioSabadell) December 7, 2021\nA l'altra cara de la moneda, hi tenim el cuer Creu Alta Sabadell Handbol. Els arlequinats, això si, van estar ben a prop d'aconseguir els primers punts de la temporada. Després d'un inici de temporada decebedor, els sabadellencs van plantar cara a la pista del Sant Esteve Sesrovires, on van caure per 30-27. Aquest diumenge reben a Cal Balsach el Bordils (12:30h)\nI a la Divisió d'Honor Plata femenina, l'OAR Gràcia segueix amb la seva bona temporada. Dues jornades després, les verd-i-blanques s'han tornat a retrobar amb la victòria en guanyar al Granollers Atlètic per 30-26. Aquest resultat torna a apropar les gracienques a la zona alta de la taula, concretament en la sisena posició amb 15 punts. Aquest cap de setmana toca viatge llarg, amb la visita dissabte a la pista del Benidorm (20:00h).\n"El Granollers ha estat en el partit fins al final, però en els últims minuts del partit hem sabut jugar bé i no ens han atrapat. Tot i que no ha estat un dels nostres millors partits, estem contentes d'haver sumat els dos punts"\nMarina Tomás, jugadora de l'OAR


MARGE GROS: ELS CONTES DEL MARGE GROS: 2022\nL'ANDANA 9 d’agost de 2013 a les 11:22\nSubmergit, immergit, ofegat, diluït en síl•labes, en pensaments, en records... Molt bon conte, autor sense nom.\nmargegros 11 d’agost de 2013 a les 11:21\nL'autor és molt tímid, pensa que el que fa no té massa interés ni, per supost, cap qualitat. Però ja li comentarem el vostre comentari tan positiu, especialment realitzat pel bloc de l'Andana i dirigit per una persona de valuós i tantes vegades reconegut prestigi literari.\nGràcies per les vostres paraules que li transmetrem a l'autor que, ara, a més està mut.\nS'agraeix de tot cor.


Catalunya i els francòfons - Josep Maria Loste - Blogs de l'indirecte!cat\nOpinió amb independència. Dimecres, 23 de maig de 2018 18:38 h\nDissabte, 6.2.2016. 22:38 h\nAlt Emporda, Catalunya, Estat francès, francòfons, turisme, UE\nL'Estat francès ja sabem que és molt centralista. Ho és des dels Borbons, i amb la Revolució, amb les teories jacobines, encara es va incrementar més aquesta obsessió centralitzadora, amb tocs cartesians. Malgrat això, també s'ha de dir que l'Estat francès del segle XXI, per damunt de tot, té interessos (polítics i econòmics) que els defensa, amb ungles i dents, arreu del món. A més, l’Estat francès, i per extensió, tot l’univers francòfon és una peça clau bàsica a Europa, a la UE; i un pilar destacat en la relació de forces en la diplomàcia internacional.\nEn aquest sentit, un possible escenari d’una Catalunya independent, potser al principi no faria gaire gràcia, però també podria significar una oportunitat d’or per a les empreses gal•les i l'Estat francès per a fer negocis amb Catalunya (la seva Bèlgica del Sud) en un probable escenari de boicot agressiu de l'Estat espanyol contra els productes catalans. Per altra banda, cal tenir molt present que el primer client turístic per a Catalunya és el francòfon (més enllà de l'Estat francès). En concret, en zones molt determinades com l’Alt Empordà, la Costa Brava i les comarques gironines en el seu conjunt (amb la qüestió de fons de l’eurodistriste) el francòfon és el primer visitant i un client molt prominent i fidel; fins i tot, a la ciutat de Barcelona, d’ençà de la posada en servei del TAV a Paris, Tolosa, Lió i Montpeller-Marsella, el turista francòfon s’ha incrementat en progressió aritmètica. És a dir, que tot això implica que cal tenir molt en compte que el ciutadà de parla francesa és el millor turista, i un potencial aliat polític i econòmic, de què disposa Catalunya; en conseqüència crec que s'ha de saber mantenir, promocionar i millorar.\nEn síntesi, que en un futur estat independent caldria considerar que Catalunya es pogués d'integrar, en el tercer nivell, de l'associació per a la francofonia.\n3599 lectures 4 comentaris\n18 de febrer de 2016, 17.25 h\nN.B. LA PERDUA VERGONYOSA DE LA CATALUNYA NORD HAURIA D'OCUPAR EL TEMPS DEL PRESIDENT EN COMPTES DE FER TROÇOS LESTAT ESPANYOL.\nJosep M. Loste Alt Empordà\n7 de febrer de 2016, 10.56 h\nCompanys, amics,coneguts, patriotes de tots els territoris catalans. Amb aquest petit articles sobre els nostres veïns del Nord vinc a dir, vull dir que no podem tenir dos estats en contra. Si ja tenim un problemes terribles amb un Estat espanyol en contra, amb tota la parafernàlia del Tribunal Constitucional i la superestructura mediàtica de la Brunete mediàtica, ara no em puc imaginar també amb un potentíssim Estat francès en contra. No seríem mai independents. Cal tenir en comp... Llegir més\n7 de febrer de 2016, 09.00 h\nTotalment d'acord! Les experiències que hem sofert cada cop que ens hem "integrat" a França han estat nefastes. Serem bon veïns, farem negocis junts i els tractarem amb exquisidesa quan vinguin a visitar-nos... però res més.\nPere Homs La Vajol\n7 de febrer de 2016, 06.18 h\n"que en un futur estat independent caldria considerar que Catalunya es pogués d'integrar, en el tercer nivell, de l'associació per a la francofonia."\nNo entenc masa bé lo del "tercer nivell", peró en tot cas jo crec que ja som grans i hem de mirar de no sotmetre'ns gaire al veïns. Que no n'hem tingut prou fins ara, de veïns? Veïns que només ens volen trepitjar.\nCAT NORD Catalunya Europa FAQS Llibertat dexpressió Monserrat Bassa Pedro Sánchez Portbou Suresnes TV3 atzagaiada colonitzadors dignitat escola escola catalana ghatada paradís. política psc psoe república


Mobilització a favor del moviment Okupa a l'enderrocar La Chispa | Lleida.com\nUna vintena de persones es van concentrar aquest dijous al vespre a la plaça Ricard Viñes de Lleida sota el lema "Desallotgem als poderosos" en contra de l'especulació immobiliària i en suport al moviment Okupa, que ahir va veure com un projecte vigent a Lleida durant una dècada quedava derruït en poc més d'una hora. Aquesta tarda, també han convocat una manifestació a les 19h que començarà a la Plaça Europa per protestar contra el desallotjament que va tenir lloc a primera hora del matí d'aquest dijous.\nI és que el centre social okupat La Chispa, ubicat en una casa a la partida Alpicat, al costat de l’església de Montserrat i al peu de l’N-240, va ser desallotjat ahir, en compliment d’una ordre judicial, i en poc més d’una hora va ser també reduït a runa. L’edifici és propietat d’una immobiliària i havia estat okupat fa una dècada. Feia dies que els residents organitzaven “jornades de resistència”, però ahir van ser desallotjats per un exèrcit de mossos d’esquadra. Hi van anar una desena de furgonetes antiavalots, algunes provinents de Barcelona, i els agents van establir un perímetre de seguretat.\nEn el moment del desallotjament, hi havia tres persones a la casa, que no van oferir resistència i van retirar algunes pertinences, a pesar que asseguren que no els van mostrar l’ordre judicial. Dos joves van pujar a l’excavadora per intentar impedir la demolició, però van desistir després de la intervenció de mossos, i una desena que hi van acudir convocats a través de les xarxes van tallar uns instants l’N-240 a crits de “Contra l’especulació, okupació”, però els agents els van envoltar i ho van evitar. Una de les okupes va dir que La Chispa era “un espai de contrapoder i de lluita, i l’enderroquen perquè l’Horta es vagi difuminant cap a una ciutat que arrasa amb tot el que no respon a interessos capitalistes”, i un altre va denunciar també especulació de la Paeria. Així mateix, una portaveu de la protectora Lydia Argilés va lamentar que no els avisessin per rescatar de la casa gats, gallines i un paó. Per la seua banda, el president de l’associació de veïns Montserrat, Joan Rogés, va afirmar que l’edifici havia estat “una casa emblemàtica, la Torre Espinós”, i va apuntar que no han tingut mai problemes amb el col·lectiu okupa.\nEl jutjat número 3 n’havia ordenat el desallotjament fa un any, que va ser recorregut, i, a més, quatre okupes van ser acusats d’usurpació i condemnats a pagar una multa de 450 euros cadascun, que l’Audiència posteriorment va rebaixar a la meitat.\nConvocada una concentració aquesta tarda en protesta pel desallotjament i enderroc de La Chispa\nLa jutge frena desallotjar la casa okupa La Chispa


4t Premi Internacional d’Innovació Urbana de Guangzhou | català\n4t Premi Internacional d’Innovació Urbana de Guangzhou\nObert el termini de presentació de candidatures al Premi Guangzhou fins el 31 d'agost.\n14-06-2018 Sense categoria\nEl Premi Guangzhou té per objectiu reconèixer la innovació en la millora de la sostenibilitat social, econòmica i mediambiental de les ciutats i regions, i per tant, millorar la prosperitat i qualitat de vida dels seus ciutadans i ciutadanes.\nEl Premi està copatrocinat per Ciutats i Governs Locals Units (CGLU), l’Associació Mundial de Grans Metròpolis (Metropolis) i la ciutat de Guangzhou.\nLa convocatòria està oberta a totes les ciutats i regions del món, i s’atorga a cinc ciutats. Cada ciutat guanyadora obtindrà un premi de 20.000$, un trofeu i un certificat commemoratiu.\nS’anima a les autoritats locals i a les ciutats a presentar fins a tres iniciatives, que s’han d’emmarcar en els principis i compromisos de la Nova Agenda Urbana i/o l’objectiu 11 dels Objectius de Desenvolupament Sostenible: aconseguir que les ciutats i assentaments humans siguin inclusius, segurs, resilients i sostenibles.\nNormes i procediments (EN)\nRegistre de projectes (EN)


A la platja cau la tarda i les barques van salpant que avui és el dia del Carme i a la mar hi ha festa gran. Ella puja en la primera, ha volgut anar al davant, pentinant sa cabellera ara el vent la va besant. En la nau que va al darrere els músics donen el to, el vaivé de les onades marca el pas de processó. La corrua de les barques ha posat proa a ponent, el planar de les gavines fa petit el firmament. A babord giren les barques, tot el món està girant. Quan la barca arriba en terra cel i mar estan cremant.


Hôtel Fitz Roy Saint-Martin-de-Belleville França - Ofertes d'hotels amb els MILLORS DESCOMPTES EN LÍNIA\n"The apres ski lounge and fire place, the rooms and the recep..."\nPlace de leglise, Val Thorens, Saint-Martin-de-Belleville, França, 73440 - Veure al mapa\nComfort Room - Mountain View\nComfort Room - Village View\nJunior Suite - Village View\nMés informació sobre Hôtel Fitz Roy\nSi el que està buscant és per un hotel ben situat a Val Thorens, no busqui més enllà de Hôtel Fitz Roy. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHôtel Fitz Roy també ofereix moltes instal.lacions per enriquir la seva estada a Val Thorens. Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, aparcacotxes són només algunes de les comoditats que fan que Hôtel Fitz Roy sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara servei de despertador, escriptori, mini bar, balcó/terrassa, telèfon per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com sauna, piscina coberta, esquí, spa, massatge. Descobreixi una encantadora mescla de servei profesional i ampla gama de característiques a Hôtel Fitz Roy.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Hôtel Fitz Roy de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Acollida agredolça de La Virreina al nou mercat i el Mercadona, a Montgat - Page 1\nAcollida agredolça de La Virreina al nou mercat i el Mercadona, a Montgat\nAutor Tema: Acollida agredolça de La Virreina al nou mercat i el Mercadona, a Montgat (Llegit 1080 cops)\n« el: Novembre 11, 2016, 10:49:38 pm »\nPer als habitants del barri, a 5 minuts a peu del nou espai comercial, és una bona notícia ja que podran prescindir del cotxe per fer la compra. Però per als petits comerciants de La Virreina l'anunci d'obertura del mercat i el supermercat ha estat una galleda d'aigua freda.\nPell veïnat de La Virreina ha acollit de forma agredolça l’obertura del nou mercat de Montgat i el supermercat Mercadona que obriran portes aquest 25 de novembre. Per als habitants del barri, ubicat a 5 minuts a peu del Pla de Montgat que és el lloc on s’ubica el nou espai, és una molt bona notícia ja que podran prescindir del cotxe per fer la compra.\nPerò per als petits comerciants que encara queden a La Virreina -que es concentren a la plaça Josep Tarradellas- l’anunci d’obertura del mercat i el supermercat ha estat una galleda d’aigua freda perquè temen que acabi amb la seva petita clientel.la. És el cas de l’Albert, que regenta l’única botiga de queviures que hi ha ara al barri:\nLa Marina, mestressa d’una botiga de menjars preparats i xarcuteria, està d’acord en què caldrà reiventar-se per seguir endavant un cop obri la nova superficie:\nLa titular delquiosc de La Virreina fa 10 anys que hi treballa, i també té una clientel.la feta. Diu, amb resignació, que segur que ara perdrà vendes perquè al nou mercat hi haurà també un comerç con el seu:\nLa majoria de veïns, a favor\nEntre el veïnat de La Virreina, en canvi, l’opinió és gairebé unànime: s’alegren molt de tenir, per fi, un mercat i un supermercat tant a prop.\nEls habitants de La Virreina, que pertany a Tiana i a Montgat, només hauran de passar el pont de l’autopista per arribar al nou mercat i supermercat./ La Local tiana/Alèxia Guilera :\n« Darrera modificació: Novembre 16, 2016, 08:28:09 pm per Admin »


GM Judo i defensa personal - Joviat\nGrau Mitjà Judo i Defensa Personal\nTècnic/a esportiu/va en Judo i defensa personal\nCicle inicial (Certificat): JUDO I DEFENSA PERSONAL\nDinamitzar, instruir i concretar la iniciació esportiva en judo i defensa personal.\nOrganitzar, acompanyar i tutelar els judokes en la participació en activitats, competicions i esdeveniments propis d’aquest nivell.\nTot això conforme amb les directrius que s’estableixen en la programació de referència, amb les condicions de seguretat i el nivell òptim de qualitat que permeti la satisfacció dels esportistes i usuaris.\nEnsenyament de judo i defensa personal\nOrganització d’activitats i esdeveniments de judo i defensa personal\nMonitor/a de judo i defensa personal.\nLes persones que superen el cicle inicial de Judo i defensa personal poden accedir al cicle final de Judo i defensa personal.\nEstar en possessió del cinturó negre primer Dan de judo.\nCicle final: JUDO I DEFENSA PERSONAL\nAdaptar, dirigir i dinamitzar l’entrenament bàsic i el perfeccionament tècnic en l’etapa de tecnificació esportiva en judo i defensa personal.\nOrganitzar, acompanyar i tutelar els judokes i usuaris durant la participació en activitats, competicions i esdeveniments.\nOrganitzar activitats, competicions i esdeveniments dels nivells d’iniciació esportiva.\nFormació i tecnificació en judo i defensa personal\nEntrenament en judo i defensa personal\nOrganització i gestió de les activitats de judo i defensa personal\nBloc de formació pràctica (220 hores)\nProfessor/a de judo i defensa personal\nEntrenador/a de judo i defensa personal\nDirector/a tècnic/a d’una escola esportiva de judo\nDirector/a tècnic/a en centres de formació de defensa personal\nMonitor/a de judo i defensa personal\nEntitats de caràcter públic, privat i esportives municipals; patronats esportius; centres d’alt rendiment esportiu i de tecnificació esportiva; federacions esportives, centres i escoles de judo i defensa personal; clubs, associacions i empreses de serveis esportius.\nLes persones que superen el cicle final de Judo i defensa personal obtenen el títol de tècnic/a esportiu/va que els permet accedir:\nA un cicle de tècnic/a esportiu/va superior de Judo i defensa personal si tenen el títol de batxillerat o estudis equivalents.\nPer accedir al cicle final de Judo i defensa personal cal haver aprovat el cicle inicial d’aquesta especialitat.


No comparem la repressió de fa 80 anys amb l'actual La República\nNo comparem la repressió de fa 80 anys amb l’actual\nEl 6 de febrer, amb motiu del Dia Nacional de l’Exili i la Deportació, el compte fe Twitter de la Crida Nacional celebrava l’efemèride recordant el president legítim, els consellers […]\nJoan Solé 01/04/2019\nEl 6 de febrer, amb motiu del Dia Nacional de l’Exili i la Deportació, el compte fe Twitter de la Crida Nacional celebrava l’efemèride recordant el president legítim, els consellers i conselleres així com el cantant Valtònyc i el membre del CDR Adrià Carrasco.\nLa piulada anava amb una desafortunada imatge dels refugiats republicans que l’any 1939 anaven cap a França per allunyar-se de les urpes del feixisme espanyol. En ella, es podia veure una nena de pocs anys, sense cama, agafada d’una crossa. Pocs minuts més tard, el moviment liderat per Jordi Sànchez, Carles Puigdemont i Quim Torra va esborrar la piulada.\nAhir, en el 80è aniversari de la fi de la Guerra Civil espanyola, la consellera de Justícia de la Generalitat, Ester Capella, repetia aquesta errònia equiparació del context del 1939 amb l’actual assegurant que “avui fa 80 anys de la fi de la Guerra Civil, avui fa 80 anys de l’inici de la repressió i l’exili…i avui, continuem tenint repressió i exili”.\nI en això cal ser clars, els dos escenaris són incomparables. Fer-ho, sondejar qualsevol similitud, és un error flagrant. Perquè tot i la repressió judicial i policial amb la qual l’Estat ha frenat l’independentisme polític, és frívol i desagradable intentar buscar qualsevol similitud amb la postguerra civil.\nLes imperfeccions del sistema democràtic espanyol actual, que són moltes, no són equiparables al context social i polític de fa 80 anys. Per respecte als represaliats de la Guerra Civil, fóra bo que els polítics de primera línia es fessin responsables de les seves paraules i no declarin a cop de tuit.


No linealitat - Viquipèdia, l'enciclopèdia lliure\nEn matemàtiques, els sistemes no lineals representen sistemes el comportament no és expressable com la suma dels comportaments dels seus descriptors. Més formalment, un sistema físic, matemàtic o d'un altre tipus és no lineal quan les equacions de moviment, evolució o comportament que regulen el seu comportament són no lineals. En particular, el comportament de sistemes no lineals no està subjecte al principi de superposició, com ho és un sistema lineal.\nLa linealitat d'un sistema permet als investigadors fer certes suposicions matemàtiques i aproximacions, permetent un càlcul més senzill dels resultats. Ja que els sistemes no lineals no són iguals a la suma de les parts, usualment són difícils (o impossibles) de modelar, i els seus comportaments respecte a una variable donada (per exemple, el temps) és extremadament difícil de predir.\nAlguns sistemes no lineals tenen solucions exactes o integrables, mentre que altres tenen comportament caòtic, per tant no es poden reduir a una forma simple ni es poden resoldre. Un exemple de comportament caòtic són les onades gegants. Encara que alguns sistemes no lineals i equacions d'interès general han estat extensament estudiats, la vasta majoria són pobrament compresos.\n1 Rerefons[cal citació]\n1.1 Sistemes lineals\n1.2 Sistemes no lineals\n2 Equacions no lineals específiques\n3 Eines per a la solució de certes equacions no lineals\n4 Exemple d'equacions no lineals


Què és una VPN i per a què serveix • CIS Informàtica\nPortada > Que és una VPN i per a què serveix: 4 usos imprescindibles per al 2022\nPublicat el dia novembre 29, 2021\nSaps què és un servei VPN i per a què serveix? Les xarxes privades virtuals s'han convertit en tot un reclam en matèria de privadesa i seguretat especialment en l'àmbit laboral.\nAvui parlarem d’una eina molt interessant per a tots aquells que naveguem per Internet regularment i en especial per a les empreses que, per temes de seguretat, necessiten navegar de manera invisible a ulls d’internet, les Xarxes Privades Virtuals o VPN.\nMolts ja sabeu què són, però, per als que no, abans d’explicar què és una xarxa privada virtual o VPN hem d’explicar com va la navegació tradicional.\nCom funciona la navegació per Internet?\nDit d’una manera senzilla primer triem el dispositiu que volem fer servir per navegar per Internet (mòbil, pc o mac, tauleta, etc.) I, en connectar-nos a la xarxa el router es connecta al nostre proveïdor de serveis d’Internet (orange, movistar, etc…), i un cop realitzada la connexió el nostre proveïdor ens proporciona la informació que hi ha als servidors que volem visitar.\nEvidentment, la connexió passa en qüestió de mil·lisegons i no cal dir que “internet” és molt més que pàgines web.\nEn resum, primer el dispositiu es connecta amb el proveïdor (movistar, jazztel, orange, etc…) i després amb el món. I aquesta és, dit fàcilment, la connexió tradicional a internet.\nTot i això, el gran problema que té aquest tipus de protocol és que és altament insegur, ja que la teva adreça IP (Internet Protocol) és visible a ulls del món. Aquesta és la raó que ha suposat tants mals de cap en matèria de ciberseguretat.\nLes VPN o Xarxes Privades Virtuals han significat un salt enorme de seguretat internauta, ja que invisibilitzen la nostra adreça IP dificultant moltíssim el seguiment per internet i mantenint les nostres dades privades fora de perill.\nQuè és i per a què serveix el VPN?\nVPN és l’acrònim de Virtual Private Network o Xarxa Privada Virtual. És un mecanisme intermediari entre nosaltres (els usuaris) i Internet. Aquest servei protegeix la connexió del nostre router i ens connecta a internet des d’una altra ubicació (que pot estar a qualsevol país que vulguis escollir) en el moment en què vols treballar en línia, navegar o utilitzar qualsevol servei digital, convertint la teva adreça IP física en una de virtual.\nÉs a dir, ningú que estigui fora de casa teva o de la teva empresa podrà veure on ets o qui ets mitjançant la teva adreça IP, ja que la VPN fa creure a internet que estàs en un altre lloc.\nQue és una VPN i per a què serveix: 4 usos imprescindibles per al 2022 3\nQuan hem d’usar VPN?\nHi ha moltes raons per les quals emprar un servei de VPN. Encara que no és indispensable per navegar còmodament per Internet, en especial si l’ús que n’estem donant en aquell moment no necessita un gran nivell de seguretat (exemple: connectar-te per llegir el diari mentre encara ets al llit). No obstant això…\nSi ets a la teva empresa treballant o teletreballant des de casa, això ja és un altre tema. Les dades privades de qualsevol empresa són un caramel per a tots els hackers i el túnel d’encriptat que ens proporciona les xarxes privades virtuals són un molt bon sistema de protecció i una de les principals raons per utilitzar aquests serveis.\nPer connectar-vos a internet usant una xarxa wifi pública\nUn moment d’alta vulnerabilitat per als usuaris és al connectar-nos a una xarxa Wifi pública, especialment si la xarxa Wifi està oberta i desprotegida (sense contrasenya). Les xarxes wifi públiques no són segures per molts motius, i piratejar la teva connexió i accedir a les dades privades des d’una xarxa pública és un joc de nens per a un hacker mitjanament entrenat.\nLes xarxes VPN utilitzen un encapsulat de xifrat militar que impedeix que els hackers puguin piratejar-te fàcilment. I en aquests casos són molt adequades per utilitzar-les en xarxes d’hotels, aeroports, cafeteries, biblioteques o qualsevol local on hi accedeixi molta gent al dia.\nPer dret de privadesa\nEl túnel VPN amaga la vostra adreça IP i la substitueix per l’adreça del servidor VPN que escollim. A partir d’aquell moment ni governs, ni agències de màrqueting, ni grans multinacionals haurien de ser capaços de rastrejar les nostres dades.\nLes VPN ens permeten fer ús del nostre dret de decidir el que és privat i el que no.\nPer consumir serveis en línia no disponibles al nostre país\nUn altre dels grans avantatges de les xarxes VPN en què s’ha estès, al llarg dels darrers anys, és que ens permet connectar-nos virtualment des d’un altre país, amb tots els avantatges que això comporta.\nUn exemple és fer servir aquest servei per gaudir “legalment” de serveis online (pel·lícules, jocs, pàgines web) que s’han estrenat en una altra part del món, però que encara no existeixen al nostre país. Ja que en poder-nos connectar virtualment en un servidor d’un altre país, els serveis que estiguin disponibles allí estaran virtualment disponibles per nosaltres (mentre mantinguem la connexió VPN oberta).\nSi utilitzo una VPN estic fora de perill?\nLiteralment no. Cal destacar que les VPN són, actualment, el millor mecanisme de privadesa en línia i dificulten moltíssim l’espionatge o el fet de ser hackejats per Internet. Tanmateix, no impedeixen l’entrada de virus al nostre ordinador, per exemple, si visitem pàgines de poca confiança que puguin contenir programari maliciós, o ens descarreguem per error algun arxiu adjunt d’algun correu fraudulent.\nCom puc saber si una VPN és de qualitat?\nTot servei de VPN de qualitat hauria de tenir les següents característiques:\nHa de posseir gran presència global i gran quantitat de possibilitats quant a servidors.\nAlta velocitat i bon rendiment.\nHeu de tenir bons mètodes d’encriptació i protocols de túnel (AES de 256 bits, OpenVPN, IKEv2 o WireGurad).\nHa de tenir jurisdicció en països que respectin la privadesa.\nBona capacitat de desbloqueig geogràfic.\nCompatibilitat amb múltiples plataformes.\nBon servei de suport amb què puguis contactar quan sigui necessari.\nA CIS informàtica som especialistes en ciberseguretat i protecció per a empreses. Coneixem bé els perills de la xarxa i ens hi enfrontem cada dia.\nRecomanem encaridament l’ús de xarxes virtuals privades en l’àmbit laboral per mantenir les dades privades fora de perill i treballar de forma segura.\nPosa’t en contacte amb el teu especialista informàtic de confiança i assessora’t sense compromís.


Venda Ben immobiliari amb amarri en Empuriabrava i garatge, Costa Brava Girona Alt Empordà\nBen immobiliari amb amarri en Empuriabrava i garatge, Costa Brava\n150 m2 4\tHabitacions 2\tBanys\nAquesta casa es troba en una zona residencial molt tranquil·la, prop de tendes i restaurants. Disposa d'un amarri en el port i d'una piscina amb gran terrassa. Es pot accedir als dos apartaments per les escales o per un elevador hidràulic de nova construcció.\nEn la planta baixa hi ha 2 dormitoris, un bany, sala d'estar, menjador, cuina oberta i accés a la terrassa. També el primer pis té 2 dormitoris, un despatx que pot ser un dormitori, un bany, cuina i menjador amb terrassa. Les escales o l'ascensor condueixen a la gran terrassa amb espai d'emmagatzematge adicional.\nExtres: finestres d'alumini de doble vidre, panells solars, aire condicionat, calefacció central, ascensor, piscina, amarre 8x3m, garatje


assembleaetseib | Just another WordPress.com site\nCrònica de la jornada de vaga a l’ETSEIB!\nPublicat el Novembre 24, 2011 per El Pati Nou\nCom de ben segur sabeu, el passat 17 de novembre va ser jornada de Vaga General d’Universitats als Països Catalans, així com a d’altres ciutats de l’Estat espanyol. A l’ETSEIB, aquesta jornada de vaga, així com les activitats que es van realitzar durant el dia, va ser secundada per força membres de l’Escola, tant estudiants com PDI i PAS.\nLa jornada reivindicativa va començar la vigília del dia 17, quan una trentena d’estudiants van tancar-se a l’Escola per a preparar la vaga del dia següent. Durant la nit, es va celebrar una assemblea per explicar les dades que s’havien parlat al Claustre celebrat aquella mateixa tarda, es va planejar la cronologia del 17N i es va fer una encartellada de l’Escola.\nEl dia 17N, va començar amb una xocolatada popular a l’entrada de l’Escola on s’informava als estudiants, professors i treballadors sobre la vaga, i se’ls convidava participar-hi, així com a les activitats relacionades.\nA les 8.30h va començar la projecció del documental “Inside job” a la Sala d’Actes amb l’assistència d’unes 50 persones.\nParal·lelament, varis estudiants van fer un passaclasses per tota l’Escola, per difondre les activitats que es realitzarien, i per animar als professors i estudiants a iniciar debats sobre el context econòmic i retallades.\nUn cop finalitzada la projecció del documental, hi havia convocada una concentració a les portes de l’Escola per a dur a terme la lectura del manifest aprovat per Junta d’Escola, en la qual van participar una cinquantena de membres de la comunitat de l’ETSEIB.\nA continuació es va dur a terme una xerrada-debat a la Sala d’Actes, amb la participació com a ponents dels professors Lucas Van Wunnik i Josep Ferrer, i amb una alta assistència i participació per part d’estudiants, professors i treballadors de l’ETSEIB. Unes 250 persones van omplir la Sala d’Actes per escoltar les exposicions sobre la situació econòmica actual i les retallades i el futur de la universitat, i participar del posterior debat que es va crear, amb una gran participació per part de la gent.\nCap a les 14h es va celebrar un dinar popular a Palau Reial, amb la participació coordinada de les diferents facultats del Campus Diagonal.\nUn cop acabat el dinar, cap a les 16.30h es va començar a baixar en bloc des de Palau Reial en direcció a Plaça Universitat.\nUn cop arribats a Pl. Universitat, la manifestació va començar a recórrer els carrers del centre de Barcelona, baixant per Pelai, continuant Rambles avall, seguidament per carrer Ferran, i finalment pujant per Via Laietana per arribar a Pl. Catalunya, on s’hi va acabar celebrant una assemblea multitudinària. Unes 20.000 persones van participar de la manifestació que va cridar contra les retallades, contra el sistema actual i contra els responsables de la situació actual.\nUna vegada acabada la manifestació es va dur a terme una assemblea multitudinària a la Plaça Catalunya.\nAssemblea extraordinaria 8N\nPublicat el Novembre 9, 2011 per El Pati Nou\nAquí teniu els documents de l’assemblea d’aquest darrer dimarts (8 de novembre) sobre la vaga del 17 de novembre. Primer de tot l’acta: Acta assemblea 8 novembre 2011\nPowerpoints informatius que es van passar durant l’assemblea:\nQuè han fet o faran les altres facultats de la Zona Universitària per la vaga? VAGA17N_campusdiagonal\nDades econòmiques de la situació actual de la universitat: VAGA17N_dadeseconomiques\n8 Novembre: Assemblea extraordinària vaga 17-N\nPublicat el Octubre 26, 2011 per El Pati Nou\nEl proper dimarts 8 de novembre a les 13h, se celebrarà una Assemblea ETSEIB extraordinària, en la qual es tractarà i es parlarà sobre la VAGA GENERAL D’UNIVERSITATS que hi ha convocada pel proper 17 de novembre!\nAquest serà l’únic punt de l’ordre del dia, dintre del qual s’explicarà quina és la situació actual (com afecten les retallades a l’ETSEIB, UPC i universitats en general), es decidirà com participarem a la vaga, quina difusió en fem, quines activitats volem fer el dia de la vaga, propostes d’accions prèvies, etc…\nÉs molt important que siguem moltes aquest dia! Compartiu aquest esdeveniment, convideu als vostres companys i companyes i feu la màxima difusió d’aquesta assemblea!\nCaminem cap a la VAGA GENERAL! El 17N ningú a les aules, ningú a casa!\nAquí teniu l’esdeveniment del facebook: http://www.facebook.com/event.php?eid=311166192230548\nActa assemblea 25 octubre\nPublicat el Octubre 25, 2011 per El Pati Nou\nAquí teniu l’acta de l’última assemblea ETSEIB del dimarts 25 d’octubre:\nActa dimarts 25 octubre\nRecordeu que la biblioteca estarà oberta aquest cap de setmana també i el dia 1 de novembre!\nPublicat dins de Actes reunions\t| Deixa un comentari\nAquest cap de setmana, biblioteca oberta!\nPublicat el Octubre 19, 2011 per El Pati Nou\nSabíeu que tenien la intenció de no obrir la biblioteca de l’ETSEIB el cap de setmana del 22-23 d’octubre, a una setmana que comencin els parcials?! I que el cap de setmana just abans de parcials també?!\nDoncs així és, i no ho podem permetre! Per això, a l’última assemblea ETSEIB es van acordar els següents punts:\nAquest proper cap de setmana, 22 i 23 d’octubre, la biblioteca estarà oberta (estigueu atentes al nostre bloc o facebook per assegurar-vos dels horaris definitius d’obertura i tancament).\nEs recullen firmes per demanar a la UPC que les biblioteques obrin els caps de setmana d’abans i durant èpoques d’exàmens. Podeu signar o aconseguir plantilles per recollir firmes, al local de la Delegació (Planta 1).\nHORARI DE LA BIBLIOTECA EL CAP DE SETMANA 22 – 23 OCT: 10h – 20h\nHORARI CAP DE SETMANA 29 – 30 OCT: 10h – 20h\nHORARI 1 DE NOVEMBRE: 10h – 20h\nPublicat dins de Convocatòries, Informació\t| Deixa un comentari\n17 de Novembre, Vaga General d’Universitats!\nUs informem, ja que encara no ho havíem fet a través d’aquest bloc, que a la passada assemblea general d’universitats catalanes, amb la participació de membres de la majoria d’universitats de Catalunya, es va decidir la convocatòria d’una vaga general universitària pel pròxim 17 de Novembre!\nDes de l’Assemblea ETSEIB ja hem començat a treballar amb aquest objectiu en ment. Ara toca treballar dur per aconseguir que el 17N sigui un clam contra les retallades i els atacs a la universitat pública. Alhora de ser un clam a favor d’un sistema universitari públic, de qualitat i participatiu.\nDifon aquesta data, participa de la preparació de la vaga, vine a les assemblees els dimarts a les 14h!\nEstigueu atentes a pròximes convocatòries relacionades amb la vaga del 17-N! Us necessitem a totes!\nPublicat dins de Convocatòries, Informació\t| 2 respostes\nActa assemblea 18 d’octubre\nAquí teniu l’acta de l’assemblea d’aquest dimarts 18 d’octubre: Acta dimarts 18 octubre\nActes reunions (4)


IB3 | Arriba a les llibreries la nova Gramàtica de la Llengua Catalana\nArriba a les llibreries la nova Gramàtica de...\tPortada > > Arriba a les llibreries la nova Gramàtica de la Llengua Catalana Arriba a les llibreries la nova Gramàtica de la Llengua Catalana És la primera gramàtica que es publica d'ençà la de Pompeu Fabra\nVint anys han estat necessaris per elaborar la nova Gramàtica de la Llengua Catalana. Un dels experts que hi ha participat és en Nicolau Dols. Professor de filologia catalana de la Universitat de les Illes. Fins ara l’únic referent era l’obra de Pompeu Fabra, escrita fa 98 anys. Llavors tenia 135 pàgines. Ara… 1481. Tot per donar cabuda a totes les varietats dialectals possibles. Així per exemple, reconeix la manera de dir les hores a les Balears, diferent al sistema català que es basa en els quarts. Fa dos dies que la nova gramàtica de la llengua catalana és a les llibreries de Palma. Ja han venut alguns exemplars, i tenen algunes reserves fetes. En mà de cadascú està ara emprar o no les noves admissions, que en qualsevol cas han deixat de dur l’etiqueta de correcte o incorrecte.


Salut alerta que els pacients amb coronavirus a les UCI es doblaran en 15 dies - Regió7 :: El Diari de la Catalunya Central\nSalut alerta que els pacients amb coronavirus a les UCI es doblaran en 15 dies\nAlguns hospitals de Barcelona ja tenen tots els llits de crítics ocupats\nacn 31.10.2020 | 23:50\nSalut alerta que els pacients amb coronavirus a les UCI es doblaran en 15 dies Regió7\nEl director de Servei Català de la Salut, Adrià Comella, va avisar en una entrevista a Rac1 que en les pròximes dues setmanes s'arribarà fins als 900 llits de crítics en els centres hospitalaris catalans perquè es «doblarà» el nombre d'ingressats a les UCI per la pandèmia.\nComella va augurar ahir que «els propers 14, 15 dies seran molt dolents», i que estan començant a desprogramar altres intervencions per mantenir els hospitals sense col·lapse tot i el coronavirus.\n«Esperem no arribar al col·lapse i fer caure ràpid» les dades creixents de la pandèmia, va afirmar Comella, que va afegir que «l'objectiu és poder mantenir l'activitat dual atenent els malalts de covid i d'altres patologies».\nComella també va afirmar que quan va començar la crisi del coronavirus, la sanitat pública catalana tenia només 575 llits per a crítics, però que ara n'hi ha prop de 1.000 i que la Generalitat continua construint nous complexos hospitalaris, que preveu que es posin en marxa al gener i serveixin sobretot en la «tercera i quarta onada» del virus.\nSituació semblant a la del març\nEn una línia similar es va pronunciar també ahir el cap de la Unitat de Malalties Infeccioses de l'Hospital Sant Pau de Barcelona, Joaquín López-Contreras, qui va assegurar que la situació actual del coronavirus a Catalunya «s'assembla moltíssim» a la del març, durant la primera onada de la pandèmia.\nRespecte a l'ocupació de les UCI, va afirmar que «la majoria d'hospitals de Barcelona estan al 50% o al 60%, alguns al 100% de la seva capacitat, i això és molt dolent per al sistema». En una entrevista al 3/24 que va recordar que llavors la solució va ser el confinament total, motiu pel qual va remarcar que ara com ara s'ha de reduir la vida social.\n«Potser la ciutadania ha entès que hem d'estar a casa, tenir relacions només amb el nostre cercle més estret», i va afirmar que fins ara quan es prohibia una activitat la gent la substituïa per una altra de semblant.\nTambé va aprovar les mesures del Govern per fer front a la pandèmia: «Quan les vaig sentir, vaig pensar que eren molt assenyades, i que probablement veuríem molts resultats, que encara no hem vist. Potser es retarden».\nRespecte a la situació a l'Hospital Sant Pau, va explicar que és «molt dolenta», perquè la unitat de vigilància intensiva (UCI) té 30 llits i prop d'una vintena són d'ingressats per coronavirus.\nDe moment, però, les noves restriccions de mobilitat el cap de setmana han començat a fer efecte, sobretot en els mercats de carrer que tenen lloc els dissabtes i diumenges, l'afluència de compradors ahir va ser menor. Els paradistes, però, van celebrar que aquests es mantinguin oberts.\nFamílies per a la Revolta Educativa demana no portar els infants a l'escola davant de l'elevada transmissió del virus.\nRafael Bengoa (OMS): «És inevitable un nou confinament domiciliari en dues setmanes».\nEl risc de rebrot repunta a Manresa (623) i al Bages (592) i es manté per sobre els 2.000 al Berguedà.


Postgrau en Gestió de Projectes Turístics, Màrqueting i Intel·ligència Emocional - Escola de Turisme i Direcció Hotelera- EUTDH - UAB Barcelona\nPostgrau Online en Gestió de Projectes Turístics, Màrqueting i Intel·ligència Emocional Desplegar la navegació\nExerceix amb efectivitat la direcció i gestió de màrqueting en el sector turístic i hoteler, que exigeix una capacitació constant i personalitzada, ja que aquest mercat global es troba en canvi constant.\nAquest postgrau, doncs, aporta les eines necessàries per al coneixement estratègic d'una empresa, combinant l'anàlisi i el desenvolupament de tècniques integrant noves eines dins del Coaching i la Intel·ligència Emocional del sector turístic, i enfocades a l'última evolució del màrqueting, orientades al client, i generant experiències de valor, entre d’altres. L'objectiu és obtenir una alta satisfacció de cada servei o producte adquirit, considerant que el client és el més important dins d'una organització.\nLaura Lizbeth Martínez. Llicenciada en ADE, Màster en Direcció i Gestió d'Empreses Internacionals per la UAB; Màster en Innovació Industrial per la Universitat Ramon Llull. Consultora i especialista en màrqueting i mitjans de comunicació online i offline; Project Management i desenvolupadora de formació online: E-learning. Professora col·laboradora EUTDH-UAB.\nMòdul 1: Project Management: Gestió de projectes turístics (10 ECTS)\nVisió estratègica empresarial i de projectes\nIntrodueix eines necessàries per al coneixement estratègic d'una empresa. Permet aprofundir en tots aquells aspectes generals que, posteriorment, li permetran desenvolupar projectes que promoguin el plantejament d'objectius clars i les accions per a aconseguir-los.\n• Entorn empresarial turístic: La integració de la direcció i la gestió de projectes amb la resta d'àrees de l'empresa\n• L'entorn internacional i el seu impacte en la direcció de projectes\n• Sistemes IT\nDisseny i gestió de projectes turístics\nIntrodueix els conceptes per al disseny, implementació i control de projectes turístics. Permet conèixer tots aquells aspectes i coneixements que després haurà d'aplicar en les diferents àrees.\n• Les fases del cicle de vida d'un projecte\n• Anàlisi i diferència entre la gestió per projectes\n• Com gestionar les diferents àrees com: Adquisicions, Costos, Temps, Qualitat, Processos i Riscos\n• Gestió de projectes segons PMI\n• Gestió de les comunicacions del projecte\nDesenvolupament, planificació i control del projecte\nDesenvolupa les pautes necessàries per al desenvolupament de la planificació i control dels projectes. Estableix un pla de treball que permet una implementació eficient i eficaç.\n• Gestió de projectes: principals conceptes, rol del director de projecte\n• Planificació d'un projecte: cicle de vida d'un projecte, perquè planifiquem?, procés PMI, grups de processos, processos d'inici, processos de planificació\n• Execució i monitoratge de projectes: processos d'execució, processos de monitoreig i control, cicle dels lliurables, tancament de projectes, processos de tancament\n• Planificació d'un projecte turístic: eines i plantilles\n• Quadre de comandament\n• Seguiment de projectes\n• Implantació i seguiment\nEl rol del recurs humà en els projectes\n• Desenvolupa els conceptes més rellevants de lideratge i direcció d'equips dins de la gestió de projectes. S'adquireixen habilitats i competències necessàries per a un òptim desenvolupament.\nMòdul 2: E-tourism i Màrqueting Digital (10 ECTS)\nEstratègies de Màrqueting Digital i Turisme Electrònic\n• Introducció al Màrqueting i Comerç Digital enfocat al turisme.\n• Noves tecnologies i eines digitals en el màrqueting i la comercialització.\n• Campanyes comercials online per al turisme 4.0.\n• Les botigues online i noves tendències.\nEines per a campanyes turístiques digitals\n• Community Manager: Implementació de les Xarxes Socials i aplicacions turístiques.\n• Reputació online.\n• Optimitació en SEO, SEM, SMO, SMM.\n• E-mail màrqueting.\nCreació de valor, experiència i fidelització\n• El CRM i les seves aplicacions.\n• L'experiència del client.\n• Estratègies de fidelització i lleialtat.\n• Elaboració d'un pla de màrqueting digital.\n• Medició i control del pla de màrqueting.\nMòdul 3: Coaching i Intel·ligència Emocional per al sector turístic (10 ECTS)\n• Introducció i aplicació de tècniques per al desenvolupament professional i la comunicació interna de l'empresa.\n• Saber què és la Intel·ligència Emocional\n• Desenvolupar Autoconeixement Emocional\n• Desenvolupar competències d'escolta activa i de comunicació eficaç i empàtica.\n• Aprendre a desenvolupar objectius GROW\n• Perquè serveix el Coaching\n• Com és un procés de Coaching\n• Tipus de Coaching segons el client\n• Diferències entre el Coaching i altres pràctiques\nPresentació, coordinació i pla d'estudis\nDates: del 17/10/2022 al 20/05/2023\nPreus especials per a:\nAlumni EUTDH (només en la primera matrícula del curs complet)\nAlumni UAB Premium (només en la primera matrícula del curs complet)


Continua l'esperpent de la Junta Electoral, que fa i desfà sense cap base legal - SPC Sindicat de Periodistes de Catalunya - Sindicat de Professionals de la Comunicació\nContinua l’esperpent de la Junta Electoral, que fa i desfà sense cap base legal\nInici/Comunicats/Continua l’esperpent de la Junta Electoral, que fa i desfà sense cap base legal\nLa segona impugnació per part del PP del nou acord del consell d’administració d’RTVE, a Madrid, significa una reiteració de la intervenció injustificada de la JEC, sense cap base legal, en el lliure exercici de la tasca informativa. Així ho reconeixia implícitament l’informe del Síndic de Greuges, segons el qual la JEC només té capacitat d’actuació en relació als “espais gratuïts de propaganda electoral”. Però si resulta que aquests espais no ténen cap atractiu per als oïdors i els teleespectadors, aquest no és el problema dels informadors, sinó de cóm es venen els partits polítics.\nL’amenaça de la nova resolució de la JEC plana sobre totes les radiotelevisions públiques espanyoles (RTVE, autonòmiques i locals) i caldria una acció contundent per parar els peus a tanta arbitrarietat que, a més, falseja la seva substentació legal. A Catalunya, a la CCRTV, el consell d’administració de la qual torna avui a abordar el tema, es manté la nova fòrmula d’informació sense “blocs” minutats i ordenats a cada informatiu, però obligant encara a un còmput global final que fa abstracció del tipus d’actes que farà cada formació política i de la informació important que generarà, que és el que obliga els professionals amb la ciutadnia, i no altres consideracions.\nSón aquestes altres consideracions (que menystenen que els “criteris professionals”, com a la resta de l’any, ja prénen compte la representativitat de cada formació política o social) les que segueixen predominant en els consells d’administració dels mitjans públics i que, com ha afirmat el president del CAC, Jaume Codina, porta a la paradoxa de veure Consells confrontats, en major o menor mesura, a la pròpia empresa a la qual se suposa que dirigeixen.\nPer això segueix sent urgent aconseguir un nou model de mitjans públics, a nivell espanyol i català, i que les lleis pendents de reformar s’abordin immediatament i amb voluntat de consens per part de les forces parlamentàries. Si no és així, els professionals, i també la societat, els hauran de recordar els seus compromisos.


3a edició dels Premis Dona TIC 12 x 12, el reconeixement de les dones en l'àmbit TIC - Dona Empresa EconomiaDona Empresa Economia\n3a edició dels Premis Dona TIC 12 x 12, el reconeixement de les dones en l’àmbit TIC\nUn any més, el lliurament dels Premis Dona TIC 12×12 va posar fi al Congrés 12×12, la Gran Trobada de les TIC catalanes, que va tenir lloc a l’edifici Imagina de Barcelona.\nEls guardons Dona Tic 12×12, impulsats per Tertúlia Digital i la Secretaria de les Telecomunicacions, Ciberseguretat i Societat Digital de la Generalitat de Catalunya, amb la col.laboració de l’Observatori Dona, Empresa i Economia de la Cambra de Comerç de Barcelona, tenen per doble objectiu: reconèixer el paper fonamental de les dones en el món professional, empresarial i acadèmic de les noves tecnologies, així com oferir referents a les nenes i adolescents per tal que trïin les carreres STEM en un futur.\nEn aquesta tercera edició, els premis s’han consolidat com una de les iniciatives més importants per impulsar les carreres tècniques en clau de gènere, ja que han experimentat una significativa evolució creixent des de la seva primera edició: la convocatòria ha passat de 4 categories de premis a 7 categories, i de 45 candidatures a 73 aquest any.\nEnguany els premis s’han estruturat en 7 categories: Emprenedora (fundadora o cofundadora d’una empresa en actiu del sector de les TIC); Professional (ha de treballar per una empresa o organització o ser “freelance”, dedicada a l’àmbit de les TIC i estar en possessió d’una titulació universitària TIC); Acadèmica/Investigadora (s’ha de dedicar a la formació i/o recerca en l’àmbit de les TIC i ha d’estar en possessió d’una titulació universitària TIC); Divulgadora (ha de treballar en l’àmbit de la comunicació vinculada a les TIC); Dona TIC revelació (ha d’haver tingut un paper rellevant i destacable en l’àmbit de les TIC tot i tenir una trajectòria curta); Estudiant TIC (es divideix en Universitària i FP, i les candidates han de ser estudiants de qualsevol titulació universitària o cicle formatiu de FP de l’àmbit TIC i han d’haver desenvolupat un projecte i/o iniciativa destacable en aquest àmbit) i Iniciativa empresarial (qualsevol empresa, entitat, centre formatiu o institució que hagi desenvolupat una iniciativa pròpia que posi en valor el paper de la dona en l’àmbit de les TIC).\nI les guardonades de la convocatòria Premis Dona TIC 2017 per a cadascuna de les categories han estat:\n• Premi Dona TIC Acadèmica/Investigadora: Ana Ripoll, doctora en Física i catedràtica d’Arquitectura i Tecnologia de Computadors a la UAB, que ha centrat la seva docència i recerca en l’àmbit de l’arquitectura de computadors i processament paral·lel.\n• Premi Dona TIC Professional: Ana Sabater, enginyera tècnica informàtica i màster en Màrqueting Distribució i Consum, cofundadora i directora associada d’EUGENOMIC, que ha desenvolupat una metodologia innovadora i exclusiva per aplicar la farmacogenètica a través d’una metodologia basada en g-Nomic.\n• Premi Dona TIC Estudiant TIC Universitària: Ester Lorente, enginyera informàtica que actualment està estudiant el Master Innovation and Research in Informatics i participa al programa Talent de l’inLab FIB, a l’àrea de Smart Mobility\n• Premi Dona TIC Estudiant TIC FP: Marina Blasco, estudiant de segon curs de Sistemes de Telecomunicacions i Informàtics, que actualment està desenvolupat un projecte en l’àmbit de les TIC (un vehicle que s’autogestioni energèticament) conjuntament amb dos companys.\n• Premi Dona TIC Iniciativa empresarial: Oracle4Girls, iniciativa de l’empresa líder del sector TIC Oracle que pretén fomentar l’interès per la tecnologia entre les noies amb tallers tecnològics per a nenes a partir de 4 anys perquè entrin en contacte amb la tecnologia.\nFont: ODEE, 18-12-2017\n← Agbar i la Cambra de Comerç de Barcelona signen un contracte de col.laboració\nAnna Gener, rep el Premi Equipara →


Caixa Catalunya - Viquipèdia, l'enciclopèdia lliure\n(S'ha redirigit des de: Caixa de Catalunya)\nNo s'ha de confondre amb CatalunyaCaixa.\n26 d'octubre de 1926, Barcelona\nNarcís Serra i Serra (últim president)\nAdolf Todó (últim director general)\n5.800 (5.000 xarxa comercial + 800 serveis centrals(Juny 2014))\n1.100 oficines (2008)\n63.627 milions d' €\nSeu de la Caixa d'Estalvis de Catalunya a Plaça Antoni Maura, Barcelona\nCaixa Catalunya, (Caixa d'Estalvis de Catalunya) va ser una entitat financera de Catalunya, actualment integrada a CatalunyaCaixa (Caixa d'Estalvis de Catalunya, Tarragona i Manresa) juntament amb Caixa Tarragona i Caixa Manresa. Fins al 2009 Caixa Catalunya va ser la segona caixa més important a Catalunya i la primera pel que fa a entitats financeres públiques, ja que era propietat de la Diputació de Barcelona. El grup creat arran de la fusió segueix sent la segona caixa més important.\nVa ser creada el 26 d'octubre de 1926 sota el nom de Caja de Ahorros Provincial de la Diputación de Barcelona. Amb la reinstauració de la Generalitat de Catalunya l'any 1931, va passar a anomenar-se Caixa d'Estalvis de la Generalitat de Catalunya i el llavors president de la Generalitat, Francesc Macià, va passar a ser-ne el nou president.\nDesprés de la Guerra Civil espanyola tornà a passar a mans de la Diputació de Barcelona i recuperà el seu nom original fins que l'any 1977 es transformà en la Caixa d'Estalvis de Catalunya. En aquell moment passà a utilitzar la marca comercial Caixa Catalunya.\nA la dècada de 1980, Caixa Catalunya comprà l'edifici de la Pedrera de l'arquitecte Antoni Gaudí, declarada Patrimoni Cultural de la Humanitat per la UNESCO. L'any 2013 l'equipament va deixar de ser propietat de Caixa Catalunya i el va adquirir la Fundació Catalunya-La Pedrera.\nAntoni Serra Ramoneda fou president de Caixa Catalunya durant 21 anys, període en què l'entitat s'inicià en el negoci assegurador que va comportar pèrdues de 30.000 milions de pessetes. Ramoneda fou rellevat per Narcís Serra i Serra el 2005, en aquesta etapa es porta a terme una política agressiva en el mercat immobiliari que genera la necessitat d'augmentar la captació de fons propis. El 2010 fou succeït per Fernando Casado, primer president de CatalunyaCaixa, ja que l'entitat es fusionà amb d'altres com posteriorment detallarem però, només ocupà el càrrec tres mesos. Casado dimití després de la difusió en mitjans de comunicació del seu sou i per les desavinences que mantenia amb el director, Adolf Todó, sobre els plans de futur de l'entitat. Todó es manifestava públicament en contra de la conversió de CatalunyaCaixa en banc.\nJosep Maria Loza després de trenta-set anys, deu com a director general, abandonà l'entitat el 2008 per diferències amb el president Narcís Serra. Fou substituït per Adolf Todó qui esdevingué president de CatalunyaCaixa d'ençà que l'entitat es veié abocada a un procés de fusió amb altres caixes. Finalment, el maig de 2013, el Fons de Reestructuració Ordenada Bancària (FROB) decidí rellevar-lo per José Carlos Pla, que fins feia tres setmanes dirigia CajaSur.\nEl juny de l'any 2009, amb l'aprovació del FROB, es van fer contundents els rumors de possibles fusions entre algunes caixes catalanes. Es va donar llum verda a la fusió el 13 d'octubre de 2009 sent així la segona gran integració de caixes catalanes. Aquesta fusió es caracteritzà per integrar dues caixes públiques: Caixa Catalunya de la Diputació de Barcelona i Caixa Tarragona de la Diputació de Tarragona; i una de propietat privada: Caixa Manresa. En el moment de màxima esplendor, Caixa Catalunya havia arribat a tenir 400 oficines fora de Catalunya.\nEl 4 de desembre de 2009, els consells d'administració de les tres entitats van aprovar per separat la fusió. El pla d'integració representava una retallada de 395 oficines i la reducció de 1.300 treballadors mitjançant prejubilacions i baixes incentivades.\nTelentrada és un servei de venda d'entrades per a concerts i espectacles dissenyat per Caixa Catalunya el 1994. El sistema estava vinculat als sistemes informàtics de l'entitat bancària, i es podien adquirir entrades des dels caixers automàtics i per telèfon. Amb la reorganització del sector bancari de finals de la primera dècada dels 2000, Caixa Catalunya es va convertir amb Catalunya Banc i va veure's obligat a desprendre's de l'activitat comercial no financera. És per això que va vendre Telentrada a una altra empresa del sector: Ticketea, qui va adquirir els compromisos de negoci que Telentrada tenia amb 150 recintes (teatres, cinemes, ...) i una cartera d'uns 350.000 clients.\n(a finals del 2008)\n1.607 caixers automàtics\n7.100 treballadors (tot el grup Caixa Catalunya)\nAdministra 63.000 milions d'euros en actius consolidats\nEl dimarts 13 d'octubre de 2009 el consell d'administració de l'entitat va aprovar la seva fusió amb Caixa Tarragona i Caixa Manresa. La fusió de les tres entitats permet constituir una caixa que per la seva dimensió, 81.000 milions en actius, serà la segona de Catalunya, per darrere de La Caixa. Caixa Catalunya aportarà a la fusió 63.627 milions en actius, Caixa Tarragona 11.384 milions i Caixa Manresa 6.595 milions.\n↑ Martín Vidal, Albert «Distribució dels treballadors als bancs». , 25-06-2014, p. p.18 [Consulta: 26 juny 2014].\n↑ 324.cat Narcís Serra relleva Antoni Serra Ramoneda a la presidència de Caixa Catalunya [Consulta: 23 de juny del 2013]\n↑ media.e-noticies.com CIDOB [Consulta: 9 d'octubre del 2011]\n↑ elpais.com Narcís Serra dejará la presidencia de Caixa Catalunya en noviembre [Consulta: 9 d'octubre del 2011]\n↑ anuari media.cat NARCÍS SERRA I LES OMBRES DE CATALUNYA CAIXA [Consulta: 24 de juny de 2013]\n↑ elconfidencial.com Choque frontal en la cúpula de CatalunyaCaixa entre Fernando Casado y Adolf Todó [Consulta: 22 de juny de 2013]\n↑ elpuntavui.cat Avenç lent però decisiu [Consulta: 24 de juny de 2013]\n↑ elpais.com El FROB destituye a Todó y pone a Carlos Pla al frente de CatalunyaBanc [Consulta: 22 de juny de 2013]\n↑ Ferrer i Fornells, Mariona «Aprimament de la xarxa i la plantilla». Diari Ara, 04-05-2014 [Consulta: 4 maig 2014].\n↑ «Fets rellevants i altres comunicats a la CNMV». CatalunyaCaixa, 15-09-2010. [Consulta: 16 setembre 2010].\n↑ CUESTA, Albert, Entrades:del caixer automàtic al mòbil, Diari Ara, 8/4/2014, pàg, 44,\n↑ Article titulat Les caixes de Catalunya, Manresa i Tarragona aproven iniciar el procés de fusió publicat a l'Avui.cat el dimarts 13 d'octubre de 2009.\nObtingut de «https://ca.wikipedia.org/w/index.php?title=Caixa_Catalunya&oldid=25024255»\nLa pàgina va ser modificada per darrera vegada el 24 set 2020 a les 05:45.


La xifra d'infectats per coronavirus frega els 13.000 casos a Catalunya\nSalut - 26/03/2020 - 12:28\nDel total de casos acumulats, fins ara han mort amb la Covid-19 un total de 880 persones\nImagen 1 de 1 - Coronavirus\nEl Departament de Salut informa que en les últimes hores s'han confirmat 1.348 positius nous de coronavirus SARS-Cov-2 a Catalunya, cosa que eleva la xifra total a 12.940. Del total de casos acumulats, fins ara han mort amb la Covid-19 un total de 880 persones. Pel que fa al nombre total d'afectats pel coronavirus a Catalunya, un total de 1.187 persones estan greus. A més, del nombre total d'afectats arreu del país, 2.248 són professionals sanitaris.\nPel que fa a Igualada, Salut confirma un total acumulat de 395 positius de coronavirus SARS-CoV-2. Del nombre total de casos, 140 són professionals sanitaris. 50 persones han mort amb la Covid-19.\nDes de l'inici de la pandèmia de coronavirus a Catalunya, s'han comptabilitzat fins avui un total de 2.384 altes hospitalàries de persones diagnosticades amb COVID19, 137 de les quals en el brot d'Igualada.


Els cracs, collita del 2016 | UdGent\nPortada / Ciències / Ciències de la salut / Ciències socials / Comunitat universitària i compromís social / Humanitats / Recerca i transferència del coneixement / Tecnologia / Reportatge\nEl CRACS va néixer l’any 2012 com una activitat que donava la possibilitat als estudiants de 2n de Batxillerat de presentar el seu treball de recerca amb un pòster divulgatiu en un congrés davant d’un tribunal científic. La Universitat de Girona era – i és –, conscient de la importància de la comunicació, la divulgació i la promoció de la investigació, i és per això que va impulsar Congrés de Recerca d’Alumnes de Centres de Secundària.\nParticipants en el Congrés de Recerca per a Alumnes de Centres de Secundària CRACS 2016\nAquest any va tenir lloc la quarta edició del CRACS a la Facultat de Dret, amb al patrocini de l’empresa Innova’t Educació i de la Fundació Princesa de Girona, i amb el finançament de la FECyT.\nimatge del Congrés de Recerca per a Alumnes de Centres de Secundària CRACS\nCom a principal novetat, la UdG ha apostat per un format més innovador, que s’adapta als canals de comunicació – com Instagram o Snapchat – més utilitzats pels joves. Els estudiants havien de fer un vídeo de dos minuts explicant la seva recerca. D’aquesta manera el que es volia aconseguir era acostar els estudiants a formes de presentació de resultats de recerca més curtes, dinàmiques i visuals.\nUn jurat va valorar els 30 projectes seleccionats i va lliurar cinc premis: El premi a la Millor Recerca ha estat per a Laura Bisbe, de l’Institut La Miquela, de Bescanó. La guanyadora a la Millor Defensa va ser Elna de Ciurana, de l’Institut Montilivi, de Girona; i l’Alejandro Sànchez de l’Institut Cap Norfeu, de Roses, va rebre el Premi del Públic. La distinció a la Millor Divulgació Innovadora va ser per a Júlia Matamoros, de l’Institut Carles Rahola, de Girona. Cal destacar que l’Institut Cap Norfeu de Roses va rebre un premi per tenir el màxim nombre de treballs seleccionats al CRACS.\nEn el seu vídeo, Alejandro Sànchez, que té experiència com a youtuber, parla d’un treball sobre la percepció que tenen els joves envers l’homofòbia. La seva actitud a la càmera és pròpia d’un periodista, que de fet és el que li agradaria ser, i el muntatge és molt encertat. D’altra banda, Alèxia Pont Esteban presenta un documental sobre la cultura de Gàmbia, a partir d’una experiència personal. Nabil El Hajji, de l’Escola d’Art i Superior de Disseny d’Olot, fa un treball que relaciona la música amb els colors. La música que fa servir és de creació pròpia i les imatges que utilitza són d’una gran sensibilitat.\nPere Costa i Vilanova, un dels membres del jurat i responsable dels Serveis Educatius i Formació Permanent dels Serveis Territorials d’Ensenyament a Girona, considera un gran encert el nou format de vídeo. Explica que està molt satisfet d’haver pogut gaudir d’una tarda completa on els alumnes han demostrat no només coneixements de qualitat sobre temes exposats, sinó també capacitat per defensar i argumentar les línies de recerca desenvolupades. D’altra banda, afirma que en properes edicions caldrà que des de tots els agents implicats s’aprofundeixi en els coneixements audiovisuals per tal que millori la qualitat dels vídeos.\nENTREVISTA a Júlia Matamoros (Institut Carles Rahola, Girona)\nLa Júlia Matamoros viu a Sant Gregori, té 18 anys i ha estudiat el Batxillerat tecnològic a l’Institut Carles Rahola, de Girona. En relació al seu futur, li agradaria estudiar enginyeria mecànica a la UdG. Amb el Premi a la millor divulgació innovadora, va obtenir 500 euros, que es descomptaran del preu de la matrícula de qualsevol grau que s’imparteixi a la UdG.\nEn el vídeo, la Júlia utilitza un primer pla seu ben enquadrat, en el qual mostra clarament un rostre ben expressiu. Aposta pels colors vius, per les infografies i juga amb tipografies actuals. També ha dut a terme sobreimpressions d’imatges, ha fet ús de transicions, del recurs de la multi pantalla i ha utilitzat la veu en off. A nivell de contingut, fa una exposició molt clara de qui és, de l’institut d’on ve, del seu tutor i dels detalls del seu treball de recerca.\nDe què vas fer el treball de recerca?\nVaig fer l’elaboració d’un programa per comprovar la fiabilitat d’un castell. Vaig escollir aquesta temàtica perquè, com que pertanyo a la Colla Castellera Marrecs de Salt, volia relacionar el món dels castells i la ciència.\nCom et vas assabentar de la realització del CRACS?\nJo no en tenia constància, d’aquesta iniciativa. Ho vaig saber gràcies a una amiga, que ho coneixia a través d’una professora. Al meu institut tampoc no n’estaven gaire al corrent. Crec que s’hi podria haver presentat molta més gent.\nQuina va ser la motivació per presentar-te, pot ser perquè sabies que havies fet un bon treball?\nEm va motivar la il·lusió de provar-ho. També m’agradava molt la idea de fer un vídeo i vaig decidir finalment tirar-ho endavant.\nT’has presentat a algun altre premi?\nSí. En total m’he presentat a quatre concursos i n’he guanyat dos. Vaig guanyar la Beca Jaume Casademont, per exemple, que és una aposta pel valor emergent. L’altre concurs era el de la Coordinadora de Colles Castelleres de Catalunya, que feien un certamen de treballs de recerca relacionats amb els castells, però aquest no el vaig guanyar.\nEm podries explicar, en termes generals, la mecànica del CRACS?\nEn comptes d’enviar un pdf amb el treball, havíem fer un vídeo de dos minuts explicant la nostra recerca. S’havien d’especificar les bases i com l’havíem desenvolupat. Tot això d’una forma ràpida, concisa i que arribés al públic, és a dir, que la gent que veiés el vídeo pogués entendre com acabava el treball. Havíem d’enviar el vídeo per correu electrònic a l’organització del congrés abans de la data límit. Després, des del compte de la Universitat de Girona es penjaven al canal de YouTube. I el dia del congrés, es passava el teu vídeo i el jurat et feia preguntes durant cinc minuts relacionades amb el vídeo i amb el treball. Seguidament es passava el següent vídeo.\nQuina repercussió ha tingut el vídeo? Has obtingut moltes visualitzacions?\nLa veritat és que estic molt contenta. Com que és un programa útil i que es pot utilitzar en diversos àmbits, hi ha hagut gent que s’hi ha interessat. Hi ha hagut gent de la Colla que m’ha dit per fer coses que ajudin a millorar el sistema de fer castells o fer l’aplicació per mòbils. Cal dir que el vídeo ha servit molt per difondre el treball.\nQue en penses de la novetat del vídeo? Prefereixes fer un vídeo que un mural?\nSí, perquè t’ho pots portar més preparat de casa, no cal que t’ho juguis tot a fer una bona explicació. També penso que en el món audiovisual en el que ens trobem ara, un vídeo es pot difondre molt més fàcil. Crec que pel concurs també és positiu, ja que amb la difusió dels vídeos s’haurà arribat a un públic molt més ampli. Estic segura que l’any que ve hi haurà més concursants.\nPerquè creus que vas guanyar el premi a la divulgació innovadora?\nEl meu premi es basava en el vídeo, que me’l vaig treballar molt, i també en el treball en general, ja que era molt tecnològic i innovador. Crec que em va ajudar haver- ho fet fer sense cap referència, perquè vaig començar des de zero. Realment el que vull aconseguir amb el meu treball és portar-lo a la pràctica i aconseguir que la gent ho pugui fer servir.\nCom vas veure el nivell dels altres vídeos?\nÉs que tampoc hi ha cap referència per fer una comparativa o per donar un diagnòstic clar, ja que era una novetat d’aquest any. Hi havia vídeos que estaven molt ben fets i n’hi havia que estaven gravats amb el mòbil, i no es sentien correctament. Crec que l’any que vinent el nivell serà superior, perquè podran tenir més referències sobre vídeo. M’agradaria destacar que conec molta gent que ha fet treballs genials i no s’ha presentat. Però considero que podien haver guanyat perfectament.\nQuè n’extreus d’aquesta experiència. Suposo que n’estaràs satisfeta no?\nEm va agradar molt l’experiència, i penso que com a persona m’ha enriquit molt. També he conegut molta gent interessant de tota la comarca del Gironès. Considero que és una experiència molt positiva i que ajuda a donar-te a conèixer de cares a l’exterior. El fet de saber parlar en públic crec que avui en dia és imprescindible, i aquesta mena d’esdeveniments serveixen per aprendre i guanyar seguretat envers a un mateix.\nHo recomanes a futurs estudiants de Batxillerat?\nSí, i tant. Jo els diria que deixin de costat la inseguretat i que ho provin, sense cap mena de por. També crec que des dels instituts s’hauria d’incentivar la participació dels estudiants a concursos com aquest. Aquest fet pot provocar un augment considerable de la motivació de l’alumne envers el treball. Jo animaria que tothom es presentés al màxim nombre de concursos que pugui.\nEm destaques alguna pregunta/valoració del jurat?\nEm va agradar molt una pregunta que em van fer sobre si tenia pensat patentar-ho. Però en absolut no ho tinc pensat. Tampoc vull fer diners amb això, simplement vull ajudar a les colles castelleres a millorar els seus castells i a evitar problemes de fiabilitat. També vaig a estar parlant amb un noia que em va dir que podria mirar que algú m’ajudés a posar-ho en pràctica per fer una aplicació per a mòbils.\nBatxilleratCRACSFECyTFPdGiMarrecs de SaltPremis de RecercaUniversitat de Girona


Apartment Burgegård Lummelunda Tingstäde II Visby Suècia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Burgegård Lummelunda Tingstäde II\nDissenyat tant per oci com per negoci, Apartment Burgegård Lummelunda Tingstäde II està situat idealment a Visby; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment Burgegård Lummelunda Tingstäde II és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com habitació familiar.\nGaudiu de les comoditats d'alta gama com ara calefacció, aparell de televisió, reproductor de DVD/CD, nevera, plat de dutxa per tal de relaxar-vos després d'un cansat dia. Pesca, equitació de l'hotel, són llocs ideals per a relaxar-se després d'un llarg dia. Descobreixi una encantadora mescla de servei profesional i ampla gama de característiques a Apartment Burgegård Lummelunda Tingstäde II.


Viure a Estocolm : de gener 2015\nPublicat per Anna a 11:50 1 comentari:\nNota: aquest post el vaig escriure en un paper dalt de l'avió d'Estocolm a Barcelona (el passat 26 de desembre)\nQuant costa un somriure?\nAixò em preguntava ahir passejant pels carrers quasi deserts del nostre barri -no puc dir poble perquÈ no es pot comparar als pobles mediterranis que probablement teniu com a referència- a les afores d'Estocolm.\nEstàvem a uns -5°C i era el 25 de desembre a les 10h del matí. Tot i això, em vaig creuar amb altres vianants, alguns sols, d'altres en parella. En total em deuria trobar unes vuit persones.\nJo estava contenta i disposada a saludar o, si més no, a regalar un somriure a qui vingués en direcció contrària a la meva. Per això quan algú se m'estava apropant, intentava mantenir la mirada en la seva.\nDoncs ni una sola persona em va tornar el somriure ni molt menys em va dir hej (hola). De fet, la majoria quan s'estaven apropant desviaven la mirada cap a terra, talment es sentissin intimidats per mi.\nAquests mesos a Anglaterra m'han fet recordar que és normal regalar somriures als estranys, especialment quan en un carrer només hi ha dos passejants que es creuen en un punt determinat del seu itinerari.\nUna llàstima que molts suecs (o potser hauria de dir gent d'Estocolm) encara no hagin descobert que és més agradable regalar i rebre somriures que mirar a terra amb cara inexpressiva.\nPublicat per Anna a 11:31 2 comentaris:\nEtiquetes de comentaris: comparacions, pensaments, societat, terres sueques


Nom: CAN GARCÍA\nAltres noms: Granja García\nNúm. Registre / Catàleg: 490-I\nData Disposició: 15/11/1989\nAntoni Maria Gallisà i Soqué Arquitecte\nMansió senyorial, d'estil modernista, de planta quadrada amb baixos i dues plantes i una torreta capçada per una agulla cònica coberta amb ceràmica vidriada. El portal és de mig punt amb dovelles molt amples de pedra, igual que els emmarcats de les finestres. Els murs són de pedra i parts de rajola. La coberta és de teula amb additaments de vidriats als careners i les franges, i la cornisa fistonada amb arcades i majòliques. A la torre hi ha un rètol de ceràmica verda amb lletres blanques on posa "Garcia". La seva decoració s'inspira en elements del gòtic i de l'arquitectura rural catalana.\nAl voltant de la casa hi ha un jardí ben cuidat. Mansió senyorial, d'estil modernista, de planta quadrada amb baixos i dues plantes i una torreta capçada per una agulla cònica coberta amb ceràmica vidriada. El portal és de mig punt amb dovelles molt amples de pedra, igual que els emmarcats de les finestres. Els murs són de pedra i parts de rajola. La coberta és de teula amb additaments de vidriats als careners i les franges, i la cornisa fistonada amb arcades i majòliques. A la torre hi ha un rètol de ceràmica verda amb lletres blanques on posa "Garcia". La seva decoració s'inspira en elements del gòtic i de l'arquitectura rural catalana.\nEls terrenys de la finca pertanyien anteriorment al mas Font. Frederic García Illa, propietari dels terrenys i fabricant de ciments de Vallirana, va encarregar l'any 1899 aquest edifici però com a habitatge i no com a explotació agrícola, malgrat el nom de "granja". L'arquitecte va ser Antoni Maria Gallisà i les obres van acabar l'any 1900. La casa i el conjunt foren adquirits per Joan Giménez Yebra als anys 60 del segle XX.\nJ. F. Ràfols 1949 Modernismo y modernistas


Protagonisme de les queixes de persones amb discapacitat en l’informe 2019 de la Síndica de Barcelona - Di@ri de la disCAPACITAT\nPortadaEntitatsProtagonisme de les queixes de persones amb discapacitat en l’informe 2019 de la Síndica de Barcelona\nRelacionades amb accessibilitat, la campanya d’activitats d’estiu i els taxis adaptats\n14 de Febrer de 2020 Redacció/Fonts Entitats 0\nMaria Assumpció Vidal (esquerra) durant la presentació de l’informe anual // Foto: Sindicatura de Greuges de Barcelona\nLa Síndica de Greuges de Barcelona va rebre l’any passat un total de 29 queixes relacionades amb l’accessibilitat, segons ha anunciat avui Maria Assumpció Vidal, en la presentació de l’informe anual de l’any 2019.\nA més dels temes d’accessibilitat, la Síndica ha destacat altres motius de les queixes relacionades, directa o indirectament, amb les persones amb discapacitat. Aquests són:\n– Les persones que s’han dirigit a la Síndica manifestant el seu malestar pel Servei d’Atenció Domiciliària (SAD) exposaven, principalment, incompliments per part de l’empresa prestadora del servei en l’àmbit d’horaris o fins i tot per la no prestació del servei.\n– Les queixes relacionades amb la Campanya d’Activitats de l’Estiu 2019 de l’Ajuntament de Barcelona. Concretament, el fet rau que s’oferien 4 setmanes o torns d’activitats per a infants i adolescents amb necessitats de suport per a la inclusió i finalment només en van subvencionar tres, situació discriminatòria per aquest col·lectiu.\n– La possible existència de tarifes fraudulentes en el cobrament de l’import de taxis adaptats, sense que aquestes estiguin autoritzades normativament. En aquest sentit, la Síndica, també ha recordat que la ciutat de Barcelona no compleix amb el mínim legal establert del 5% de taxis adaptats.\nLa Sindicatura de Greuges de Barcelona va realitzar durant l’any passat 3.678 actuacions. la possible existència de tarifes fraudulentes en el cobrament de l’import de taxis adaptats, sense que aquestes estiguin autoritzades normativament.\nUn centenar de persones, incloent membres del teixit empresarial, l’àmbit social i l’administració tarraconense, van assistir ahir a l’acte de celebració del 15è aniversari del Grupo SIFU Tarragona, que compta actualment amb 260 treballadors amb discapacitat. L’acte va tenir com a punts de referència la inclusió i la superació. Així, el vicepresident del Centre Especial de Treball, Albert Campabadal Blanco, va destacar l’important paper que tenen tant l’Administració com les empreses en el foment de la integració laboral de les […]\n27 de Febrer de 2016 Redacció/Fonts Inclusió 2